Document ID: /fineweb-2-swissfilter-quality_10-filterrobots/filtered/02038.jsonl.gz/2608

Ils 29 da november pon votantas e votants da Tujetsch decider davart la varianta, e quai en ina votaziun consultativa.
Simplifitgar las structuras politicas
Dapi 2016 sa fatschenta ina cumissiun cun la revisiun da la constituziun communala en Tujetsch. La finamira è da simplifitgar las structuras politicas (cun cussegl da vischnanca, radunanza communala e votaziun a l’urna) ed adattar ellas als basegns dad oz. Plinavant ha il chantun dapi il fanadur 2018 ina nova lescha da vischnancas che oblighescha las vischnancas d’adattar lur constituziuns.
Eruir l'opiniun dal pievel
La cumissiun che sa fatschenta cun la revisiun da la constituziun communala ha era elavurà in emprim sboz cun ils avantatgs ed ils dischavantatgs da las duas variantas. Sco la suprastanza e la cumissiun scrivan en il messadi al cussegl da vischnanca èsi impurtant d’eruir l’opiniun dal pievel tuatschin.